પહેલાં ધોરણમાં નાપાસ થયા બાદ ફરીથી મેં પહેલું ધોરણ સંપૂર્ણ નિયમિતતા અને શિસ્તતાથી પૂરું કર્યું. પરિણામસ્વરૂપે પ્રથમ વર્ગની વાર્ષિક પરીક્ષાની અંદર સાઈઠ વિદ્યાર્થીઓમાં મારો ચોથો નંબર આવ્યો. બધાં ખુશખુશાલ થઈ ગયા. સ્કૂલનાં શિક્ષકો અને આચાર્ય પણ મારી પ્રગતિ નિહાળી આશ્ચર્યમાં હતાં. લેખિત અને મૌખિક બંને પરીક્ષામાં મારે ગણિત-ગુજરાતીમાં ક્લાસમાં સૌથી વધુ ગુણ હતાં. ઘરની બહાર કાલુને સ્કૂલમાં લોકો ભવ્યનાં નામથી ઓળખવા લાગ્યાં. મારો એક મિત્ર બન્યો હતો જેનું નામ નીરજ હતું. નીરજ સીધો-સાદો અને ભણવામાં નબળો હતો. તેનાં અક્ષર સારાં ન થતાં. ત્રીજા ધોરણથી એ બીજી શાળામાં જતો રહ્યો હતો. પાછળથી ખબર પડી એનું પરિવાર ભાડાંનાં મકાનમાં